Bastoanele cu electroșocuri, noua armă a polițiștilor. Pe cine nu au voie să curenteze.
Poliţiştii au primit 12.000 de bastoane electrice. Puterea electroşocului este de aproximativ 100.000 de KV. Polițiștii trebuie să respecte un set de reguli când folosesc bastoanele.
Poliția a primit pistoale noi, body-cam-uri și, mai nou, bastoane cu electroșocuri. 12.000 de bucăți au plecat către agenții din teren, dar nu le vor putea folosi după bunul plac, ci după reguli bine stabilite.În primul rând, vor fi folosite ca mijloc de apărare. Apoi, fiecare polițist trebuie să știe că, dacă se confruntă cu un grup violent, persoana cea mai agitată trebuie să fie prima țintă.Polițistul trebuie să evite să folosească bastonul pe adolescenți, femei și bătrâni. Și e interzis să îi curenteze pe copii, gravide și invalizi.